|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

16.12.2024 г.

## А1 добавя SPARK към портфолиото си от дигитални услуги Select

* *От SPARK могат да се възползват клиентите, които ползват* ***мобилна гласова услуга от телекома.***
* *Абонатите на актуални мобилни тарифи Unlimited ще разполагат с* ***1 безплатен час на месец.***
* *А1 непрекъснато разширява портфолиото си от дигитални услуги, което предлага на своите клиенти.*

През декември А1 разширява портфолиото си от услуги Select, като добавя [платформата за споделена мобилност SPARK](https://www.a1.bg/spark). Потребителите, които имат сключен абонамент за мобилна гласова услуга през 2024 г., могат да активират SPARK като част от свободните си промопозиции Select. Така абонатите на телекома ще имат възможността да се възползват от преференциални условия – 1 безплатен час на месец, без такса за регистрация и без значение от типа на използвания автомобил или изминатите километри.

SPARK е иновативна услуга, която дава възможност на потребителите да разполагат с комфортен електрически автомобил тогава, когато им потрябва. В България услугата е налична в София и Пловдив, а клиентите могат да избират от над 1000 модерни електромобила от 12 модела според нуждите им – от компактни градски автомобили, през удобни хечбеци и малки SUV, до товарни коли. Локализирането и отключването на превозните средства се извършва изцяло през мобилното приложение SPARK. За да се възползват от услугата, клиентите трябва да притежават шофьорска книжка категория „Б“, банкова карта и поне 1 година шофьорски опит.

[Платформата за споделена мобилност](https://www.a1.bg/spark) може да се активира на свободна позиция Select през приложението Моят А1 от всеки клиент с мобилна гласова услуга от телекома, сключена от януари 2024 г. нататък. След активирането потребителите ще получат линк, който ще ги отведе в приложението SPARK, за да се регистрират. Клиентите с актуални тарифи на плановете Unlimited от А1 и свободни промопозиции ще получат 1 безплатен час за всеки месечен период на фактуриране. След неговото изразходване, те ще бъдат таксувани спрямо цените за ползване на SPARK. Промоционалният час може да бъде използван за няколко кратки пътувания или едно по-дълго. Всички останали клиенти на А1, които са на по-стари мобилни планове или без свободни Select позиции, могат да се възползват от 1 бонус час на месец срещу месечна такса от 29 лева.

„Добавянето на SPARK към портфолиото ни от дигитални услуги е поредната иновация от страна на А1. Тя дава на нашите клиенти свободата и удобството да бъдат свързани и мобилни навсякъде и по всяко време, както и да използват екосъобразни начини за придвижване в градска среда. Продължаваме да развиваме Select като платформа, която предлага гъвкави и удобни решения за съвременния потребител“, **споделя Симеон Донев, старши директор „Маркетинг“ в А1 България.**

С разширяването на портфолиото си от избираеми услуги компанията затвърждава своята роля като лидер в предлагането на иновативни решения, които улесняват ежедневието на потребителите, и демонстрира постоянен стремеж към разнообразие и дигитална свързаност. По-рано през тази година А1 се превърна в първия телеком в България, който предложи на клиентите си достъп до стрийминг платформата SkyShowtime, а преди няколко дни добави и видео платформата VOYO. Освен тях, потребителите могат да избират между множество възможности за допълнителни услуги като Netflix, MAX, MAX Sport, Diema Xtra, приложението за аудиокниги Storytel и други.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*